Un **cantref** (pronuncia galesa: [ˈkantrɛ(v)]; plural ***cantrefi***) era unha división da terra no Gales medieval, particularmente importante na administración da lei galesa.

Descrición
----------

Na idade media, Gales estaba dividido en *cantrefs* que, á súa vez, se subdividían en *cymydau* ou *cwmwt* (commotes). A palabra *cantref* deriva de Cant (cen) e tref ("vila" en galés moderno, aínda que antigamente usábase para aldeas ou asentamentos menores). Considérase que o *cantref* é a unidade orixinal, mentres que os *commotes* serían unha división posterior. Os *cantrefs* podían variar considerablemente en tamaño; moitos se dividían en dous ou tres commotes, pero o maior, o "*Cantref Mawr*" or "Gran Cantref" en Ystrad Tywi (actual Carmarthenshire) incluía sete *commotes*. Para dar unha idea do tamaño dun *cantref*, a illa de Anglesey estivo dividida en tresː Cemais, Aberffraw e Rhosyr.

Historia
--------

A antigüidade do sistema de *cantrefs* queda demostrada polo feito de que a miúdo marcan a fronteira entre dialectos do idioma galés. Algúns foron orixinariamente reinos por dereito propio, outros poden ter sido unidades artificiais creadas máis tarde.

Os *cantrefs* tiveron especial importancia na administración da lei galesa. Cada cantref tivo o seu propio tribunal, que era unha asemblea de "*uchelwyr*", os principais propietarios de terras do *cantref*. Estaba presidido polo rei, se estaba presente no *cantref*, ou por un representante seu. Ademais dos xuíces habería un secretario, un porteiro e ás veces dous «intercesores» profesionais. O tribunal do *cantref* ocupábase dos crimes, a determinación dos límites e as cuestións relativas á herdanza. Máis tarde, os tribunais de cada commote fixéronse cargo de moitas das funcións do cantref, e nalgunhas zonas os nomes dos *commotes* son moito máis coñecidos que o nome dos *cantrefs* dos que formaban parte.

O Libro Vermello de Hergest (1375-1425) proporciona unha lista detallada de *cantrefs* e *commotes* a finais do século XIV e principios do século XV. A lista ten ambigüidades nalgunhas partes, especialmente na sección de Gwynedd. Tamén hai que ter en conta que o número e organización de *cantrefs* e *commotes* na Alta Idade Media foi algo diferente ao aquí mostrado. Inclúense a continuación os *cantrefs* desta lista, coa ortografía orixinal do manuscrito xunto con, no seu caso, o equivalente moderno en galés estándarː

\*En Gwyneddː
* + Tegigyl (Tegeingl)
	+ Dyffryn Clwyt (Dyffryn Clwyd)
	+ Rywynyawc (Rhufoniog)
	+ Rhos
	+ Deoed Mon (Anglesey)
	+ Arllechwed (Arllechwedd)
	+ Aruon (Arfon)
	+ Dinodyn
	+ Llyyn (Llŷn)
	+ Meiryonyd (Meirionnydd)
	+ Eryri

* En Powysː
	+ Powys Madawc
	+ Powys Gwennwynwyn

* En Maelienyddː
	+ Maelenyd

* En Buelltː
	+ Buellt

* En Elfaelː
	+ Eluael (Elfael)

* En Brecheinawc (Brycheiniog)ː
	+ Selyf
	+ Tewdos
	+ Ida

* En Ystrad Tywiː
	+ Bychan
	+ Eginawc
	+ Mawr

* En Ceredigyawn (Ceredigion)ː
	+ Penweddig
	+ Mabwynyon (Mabwnion)
	+ Caer Wedros (Caerwedros)

* En Dyfeddː
	+ Cemeis (Cemais)
	+ Deugledyf (Daugleddyf)
	+ Emlyn
	+ Wartha (Gwarthaf)
	+ Pebideawc (Pebidiog)
	+ Pennbrwc (Penfro)
	+ Rhos (Rhos)

* En Reino de Morgannwgː
	+ Gorvynyd
	+ Penn Ychen
	+ Breinyawl
	+ Gwynllwc
	+ Gwent

Notas
-----

1. ↑  Rees, William (1951). *An Historical Atlas of Wales from Early to Modern Times*. Faber & Faber.
2. ↑  Davies, John; Jenkins, Nigel; Baines, Menna; Lynch, Peredur I. (2008). *The Welsh Academy Encyclopedia of Wales*. Cardiff: University of Wales Press. p. 113. ISBN 978-0-7083-1953-6.
3. ↑  Rhŷs, John; Evans, John Gwenogvryn, eds. (1890). *Y Llyvyr Coch o Hergest* **II**. Oxford: J. G. Evans. pp. 407–412.

Véxase tamén
------------

### Bibliografía

* Lewis, Hubert (1884), Lloyd, John Edward, ed. *The Ancient Laws of Wales*, London: Elliot Stock (published 1889)
* Owen, Aneurin (translator) (1915), "Laws of Howel Dda", in Kocourek, Albert; Wigmore, John H. *Sources of Ancient and Primitive Law*, Boston: Little, Brown, and Company, pp. 519–553
* Probert, William, ed. (1823), *The Ancient Laws of Cambria*, London
* Richards, G. Melville (1969). *Welsh Administrative and Territorial Units, Medieval and Modern*. Cardiff: University of Wales Press.
* Seebohm, Frederic (1895), *The Tribal System in Wales* (2nd ed.), London: Longmans, Green, and Co (published 1904)

|  |  |
| --- | --- |
| Control de autoridades | 
* Wd: Q1033904
* EBID: ID

 |